
Parlamentul  României

Camera  Deputaţilor
Comisia pentru sănătate  şi familie
                Nr. 28/ 57 /5 martie 2009                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru completarea Legii nr. 95/2006 privind reforma în domeniul sănătăţii, cu modificările şi completările ulterioare (PLx 90/2008) şi asupra propunerii legislative pentru modificarea şi completarea Legii nr. 95/2006 privind reforma în domeniul sănătăţii  (PLx 93/2009). Propunerea legislativă pentru completarea Legii nr. 95/2006 privind reforma în domeniul sănătăţii, cu modificările şi completările ulterioare (PLx 90/2008) a fost respinsă de Senat în şedinţa din 25 februarie 2008 în calitate de primă Cameră sesizată  şi  trimisă comisiei  pentru examinare, în fond, cu adresa  nr.PLx 90 din 3 martie 2008, Camera Deputaţilor fiind Cameră decizională. Propunerea legislativă pentru modificarea şi completarea Legii nr. 95/2006 privind reforma în domeniul sănătăţii (PLx 93/2009) a fost respinsă de Senat în şedinţa din 4 februarie 2009 în calitate de primă Cameră sesizată  şi  trimisă comisiei  pentru examinare, în fond, cu adresa  nr.PLx 93 din 11 februarie 2009, Camera Deputaţilor fiind Cameră decizională. În conformitate cu articolul 67 alin. (3) din Regulamentul Camerei Deputaţilor, republicat, Comisia pentru sănătate şi familie a întocmit un singur raport pentru cele două propuneri legislative enumerate. 
La întocmirea raportului, comisia a avut în vedere avizul Consiliului Legislativ nr. 1338/2.10.2007, punctul de vedere al Guvernului înregistrat la Senat cu nr. L795/6.11/2007, avizul Comisiei juridice, de disciplină şi imunităţi Plx 90/2008 din 18 martie 2008, avizul Comisiei pentru muncă şi protecţie socială nr. 27/70 din 17 martie 2008, avizul Consiliului Legislativ nr. 660/03.06.2008, punctul de vedere al Guvernului înregistrat la Senat cu nr. L479/3.11.2008 şi avizul Comisiei juridice, de disciplină şi imunităţi Plx 93/2009 din 25 februarie 2009.
În raport de obiectul şi conţinutul său, propunerile legislativă  fac parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                        Nr. 28/ 57/5 martie 2009        
Raport

asupra propunerii legislative pentru completarea Legii nr. 95/2006 privind reforma în domeniul sănătăţii, cu modificările şi completările ulterioare (PLx 90/2008) şi asupra propunerii legislative pentru modificarea şi completarea Legii nr. 95/2006 privind reforma în domeniul sănătăţii  (PLx 93/2009)


 1. Cu adresa nr. Plx 90 din 3 martie 2008 Comisia pentru sănătate şi familie a fost sesizată cu dezbaterea propunerii legislative pentru completarea Legii nr. 95/2006 privind reforma în domeniul sănătăţii, cu modificările şi completările ulterioare (PLx 90/2008), respinsă de Senat în şedinţa din 25 februarie 2008 în calitate de primă Cameră sesizată şi  trimisă comisiei  pentru examinare în fond, Camera Deputaţilor fiind Cameră decizională. Cu adresa nr. Plx 93 din 11 februarie 2009 Comisia pentru sănătate şi familie a fost sesizată cu dezbaterea propunerii legislative pentru modificarea şi completarea Legii nr. 95/2006 privind reforma în domeniul sănătăţii  (PLx 93/2009), respinsă de Senat în şedinţa din 4 februarie 2009 în calitate de primă Cameră sesizată şi  trimisă comisiei  pentru examinare în fond, Camera Deputaţilor fiind Cameră decizională.

La întocmirea raportului, comisia a avut în vedere avizul Consiliului Legislativ nr. 1338/2.10.2007, punctul de vedere al Guvernului înregistrat la Senat cu nr. L795/6.11/2007, avizul Comisiei juridice, de disciplină şi imunităţi Plx 90/2008 din 18 martie 2008, avizul Comisiei pentru muncă şi protecţie socială nr. 27/70 din 17 martie 2008, avizul Consiliului Legislativ nr. 660/03.06.2008, punctul de vedere al Guvernului înregistrat la Senat cu nr. L479/3.11.2008, avizul Comisiei juridice, de disciplină şi imunităţi    Plx 93/2009 din 25 februarie 2009.

 2. În raport de obiectul şi conţinutul său, propunerile legislative  fac parte din categoria legilor organice în conformitate cu prevederile articolului 73 din Constituţia României, republicată. Prin iniţiativele legislative menţionate, iniţiatorii propun asigurarea gratuităţii medicamentelor pentru pensionari şi pentru persoanele ale căror venituri sunt mai mici decât salariul minim brut pe economie, precum şi asigurarea continuităţii şi calităţii serviciilor medicale acordate unor categorii de persoane defavorizate. Se mai propune stabilirea contribuţiei persoanei asigurate la 6,5% din veniturile acesteia şi scutirea de la plata contribuţiei a pensionarilor care realizează venituri din activităţi independente mai mici decât  salariul minim pe economie.

3. Comisia pentru sănătate şi familie a dezbătut propunerile  legislative menţionate în şedinţa din 3 martie 2009. La şedinţa comisiei au participat 19 deputaţi din cei 19 membri ai comisiei. Raportul comisiei a fost adoptat cu unanimitate de voturi.


4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru completarea Legii nr. 95/2006 privind reforma în domeniul sănătăţii, cu modificările şi completările ulterioare (PLx 90/2008) şi a propunerii legislative pentru modificarea şi completarea Legii nr. 95/2006 privind reforma în domeniul sănătăţii (PLx 93/2009), pentru următoarele argumente:

- stabilirea listei medicamentelor de care beneficiază asiguraţii fără contribuţie personală se elaborează de către Ministerul Sănătăţii împreună cu Casa Naţională de Asigurări de Sănătate. La stabilirea acestei liste se ţine seama de sumele din buget repartizate pentru această destinaţie;


- veniturile obţinute din privatizare, care sunt indicate drept surse de finanţare pentru gratuitatea acordată pensionarilor şi persoanelor  ale căror venituri sunt mai mici decât salariul brut pe economie, nu poate fi acceptată pentru că aceste venituri nu sunt tratate ca venituri bugetare;


- scutirea de plata contribuţiei a pensionarilor care realizează venituri din activităţi independente ar aduce atingere principiului stabilit la art. 257 din Legea 95/2006 privind reforma în domeniul sănătăţii, conform căruia persoana asigurată are obligaţia plăţii unei contribuţii lunare pentru asigurările de sănătate .

PREŞEDINTE,

RODICA NASSAR

